**Zmluva o dielo**

**č. MAGSP20XXXXX**

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov, postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v súlade s platným právnym poriadkom Slovenskej republiky (ďalej len „**Zmluva**")

medzi zmluvnými stranami

Objednávateľ: **Hlavné mesto Slovenskej republiky Bratislava,** Sídlo: Primaciálne námestie č. 1, 814 99 Bratislava

Štatutárny zástupca: Ing. arch. Matúš Vallo, primátor

Zastúpený: Ing. Tatiana Kratochvílová, námestníčka primátora

IČO: 00 603 481

DIČ: 2020372596

IČ DPH: SK 2020372596

Bankové spojenie: Československá obchodná banka, a.s.

Číslo účtu: SK37 7500 0000 0000 2582 9413

(ďalej len „**Objednávateľ**)

a

Zhotoviteľ:

Sídlo:

Zastúpený:

Zapísaný:

Bankové spojenie:

Číslo účtu:

IČO:

DIČ:

IČ DPH:

(ďalej len „**Zhotoviteľ**)

(Objednávateľ a Zhotoviteľ ďalej spolu aj ako „**zmluvné strany**“)

za nasledovných, zmluvnými stranami dohodnutých podmienok

**Preambula**

1. Objednávateľ ako verejný obstarávateľ podľa ustanovenia § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) uzatvára túto Zmluvu ako výsledok verejného obstarávania na predmet zákazky „Rekonštrukcia plynovej kotolne v objekte Sklenárova 5, Bratislava“ v súlade s postupom podľa § 117 zákona o verejnom obstarávaní, s cieľom zabezpečiť bezproblémový chod kotolne a vykurovanie obslužných priestorov.
2. Zmluvné strany berú na vedomie, že Objednávateľ podľa § 11 ods. 1 zákona o verejnom obstarávaní nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Táto povinnosť sa vzťahuje aj na ich subdodávateľov podľa § 2 ods. 5 písm. e) zákona o verejnom obstarávaní.
3. Objednávateľ pred podpísaním Zmluvy overil, že Zhotoviteľ, ktorý sa podieľa na plnení predmetu Zmluvy, je zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov.
4. Zhotoviteľ sa zaväzuje zabezpečiť, aby počas celého trvania tejto Zmluvy bol zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
5. **Predmet Zmluvy**
	1. Zhotoviteľ sa zaväzuje vykonať pre Objednávateľa na vlastnú zodpovednosť a v rozsahu a za podmienok dohodnutých v tejto Zmluve dielo: Rekonštrukcia plynovej kotolne v objekte Sklenárovej ul. č. 5, Bratislava (ďalej len „**Dielo**"), v zmysle vypracovanej projektovej dokumentácie, ktorá tvorí prílohu č. 1 tejto Zmluvy (len v elektronickej forme), ktorá bola poskytnutá Zhotoviteľovi ako súčasť súťažných podkladov a v súlade s cenovou ponukou Zhotoviteľa (ocenený výkaz výmer), ktorá tvorí prílohu č. 2 tejto Zmluvy.
	2. Objednávateľ sa zaväzuje Dielo prevziať a zaplatiť za zhotovené Dielo dohodnutú cenu vo výške a spôsobom tak, ako určuje Zmluva.
	3. Rekonštrukčné práce v kotolni budú Zhotoviteľom vykonané na základe tejto Zmluvy a v súlade so zodpovedajúcimi technologickými a odbornými postupmi.
6. **Doba trvania zmluvy a ukončenie Zmluvy**
	1. Zmluva sa uzatvára na dobu určitú do ukončenia a prevzatia Diela, najneskôr do 30.6. 2021 Práva a povinnosti zmluvných strán v zmysle Článku IV týmto nie sú dotknuté.
	2. Zmluvné strany sa dohodli, že Zmluva zaniká:
		1. uplynutím doby, na ktorú bola dojednaná;
		2. na základe písomnej dohody zmluvných strán;
		3. jednostranným odstúpením v súlade s touto Zmluvou a/alebo s príslušnými ustanoveniami Obchodného zákonníka;
		4. jednostranným odstúpením v súlade s § 19 zákona o verejnom obstarávaní.
	3. Objednávateľ a Zhotoviteľ sú oprávnení odstúpiť od Zmluvy len v prípade, ak niektorá zo zmluvných strán poruší dohodnuté zmluvné povinnosti a v dodatočnej lehote, určenej v písomnej výzve, nezjedná nápravu. Účinky odstúpenia nastanú dňom, keď prejav vôle jednej zmluvnej strany o odstúpení bude doručený druhej zmluvnej strane.
	4. Objednávateľ má právo odstúpiť od Zmluvy v súlade s § 19 ods. 3 zákona o verejnom obstarávaní aj v prípade, ak Zhotoviteľ nebol v čase uzavretia Zmluvy zapísaný v registri partnerov verejného sektora alebo ak bol vymazaný z registra partnerov verejného sektora.
7. **Cena a platobné podmienky**
	1. Cena za Dielo ako cena konečná, je stanovená na základe cenovej ponuky Zhotoviteľa, podľa zák. č. 18/1996 Z. z. o cenách v znení neskorších predpisov a vyhl. č. 87/1996 Z. z., ktorou sa vykonáva zákon o cenách v znení neskorších predpisov vo výške .................. € (slovom ................ eur) bez DPH, celkom ................... € s DPH a zahŕňa všetky náklady na zhotovenie Diela.
	2. Zmluvné strany sa dohodli, že zálohové platby ani platbu vopred Objednávateľ Zhotoviteľovi neposkytne.
	3. Úhrada ceny za Dielo sa uskutoční po prevzatí Diela Objednávateľom, t. j. podpísaním protokolu o odovzdaní a prevzatí diela oboma zmluvnými stranami, na základe faktúry, ktorej splatnosť je dohodnutá v lehote do 30 dní odo dňa doručenia faktúry Objednávateľovi.
	4. Faktúra musí obsahovať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Pokiaľ faktúra vyhotovená Zhotoviteľom nebude obsahovať všetky náležitosti v zmysle predchádzajúcej vety, je Objednávateľ oprávnený vrátiť ju Zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry Objednávateľovi.
	5. Cena Diela a jej jednotlivé časti sú uvedené bez DPH a DPH k nim bude pripočítaná podľa zákona č. 222/2004 Z. z., o dani z pridanej hodnoty v znení neskorších predpisov (ďalej len „Zákon o DPH“). Pretože súčasťou Diela je dodanie stavebných prác podľa § 69 ods. 12 Zákona o DPH, zmluvné strany sú si vedomé, že DPH vzťahujúcu sa na tieto vybrané stavebné práce je povinný správcovi dane platiť Objednávateľ. Zhotoviteľ na vystavenej faktúre uvedie informáciu „Prenos daňovej povinnosti“.
8. **Zodpovednosť a záruka**
	1. Zhotoviteľ zodpovedá za primeraný poriadok a čistotu na stavenisku a je povinný odstraňovať na svoje náklady odpady a nečistoty vzniknuté jeho prácami v súlade s príslušnými právnymi predpismi.
	2. Zhotoviteľ zodpovedá za to, že Dielo nemá v čase jeho odovzdania a prevzatia žiadne vady, ktoré by znižovali jeho hodnotu alebo schopnosť jeho využitia.
	3. Záručná doba na Dielo je 24 mesiacov a začína plynúť dňom podpísania protokolu o odovzdaní a prevzatí Diela oboma zmluvnými stranami. V prípade oprávnenej reklamácie sa záručná lehota predlžuje o čas, počas ktorého bola vada odstraňovaná.
	4. Zhotoviteľ sa zaväzuje bezplatne odstrániť oprávnené reklamácie vád Diela bez zbytočného odkladu, najneskôr však v lehote do 72 hodín od písomného uplatnenia reklamácie. Na tie časti technológie, kde výrobca poskytuje dlhšiu záručnú dobu ako 24 mesiacov, sa Zhotoviteľ zaväzuje bezplatne odstrániť oprávnené reklamácie vád Diela bez zbytočného odkladu, najneskôr však v lehote do 72 hodín od písomného uplatnenia reklamácie v trvaní záručnej doby uvedenej výrobcom technológie. Prevádzkovanie kotolne a revízna činnosť budú predmetom samostatnej zmluvy.
	5. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
9. **Zmluvné pokuty a úroky z omeškania**
	1. Zmluvné strany sa dohodli na zmluvných pokutách :
		1. Ak Zhotoviteľ nesplní svoj záväzok dodať Dielo v dohodnutom termíne, Objednávateľ môže uplatniť zmluvnú pokutu vo výške 0,05% z ceny Diela bez DPH za každý deň omeškania;
		2. Zhotoviteľ je povinný pre prípad porušenia predpisov BOZP, OPP a OŽP za každý zistený priestupok uhradiť Objednávateľovi 100,- EUR;
		3. Pri zhotovení Diela je Zhotoviteľ povinný za nedodržanie čistoty a poriadku na mieste montáže a demontáže uhradiť objednávateľovi 100,- EUR za každý prípad v zmysle Článku IV bodu 1 Zmluvy.
	2. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla. Túto zmluvnú pokutu je Objednávateľ oprávnený započítať s existujúcim alebo budúcim záväzkom voči Zhotoviteľovi a to aj z iného existujúceho alebo budúceho zmluvného vzťahu.
	3. V prípade, ak sa ktorékoľvek z vyhlásení Zhotoviteľa podľa článku IV. bod 5 Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia predmetu kúpy alebo poskytnutia servisu prostredníctvom Zhotoviteľom nelegálne zamestnávaných osôb, (i) je Zhotoviteľ povinný zaplatiť Objednávateľovi zmluvnú pokutu vo výške sankcie uloženej kontrolným orgánom Objednávateľovi a zároveň (ii) Objednávateľovi vzniká právo na odstúpenie od tejto Zmluvy, a to aj od časti tejto Zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu Zmluvy voči Zhotoviteľovi aj opakovane.
	4. Ustanoveniami o zmluvnej pokute nie je dotknutý prípadný nárok na náhradu škody, ktorá vznikne niektorej zo zmluvných strán porušením dohodnutých zmluvných povinností.
10. **Osobitné ustanovenia**
	1. Každá zo zmluvných strán sa zaväzuje menovať kontaktnú osobu, ktorá bude organizačne zabezpečovať všetky činnosti súvisiace s plnením podľa tejto Zmluvy. Zmluvné strany si určili nasledovné kontaktné osoby:
		1. Kontaktnou osobou za Objednávateľa je Ing. Vladimír Kadrliak, email: vladimir.kadrliak@bratislava.sk; mob.: 0903 985875
		2. Kontaktnou osobou za Zhotoviteľa je ......................, email:...................; mob.:....................

 Zodpovednou osobou za Zhotoviteľa za plnenie zmluvy vo veciach technických je .......................................,

 e- mail:.............................; mob.: ................................

* 1. Zmluvné strany sa zaväzujú bez zbytočného odkladu navzájom si oznamovať všetky informácie, ktoré by mohli mat' vplyv na riadne plnenie tejto zmluvy.
1. **Záverečné ustanovenia**
	1. Práva a povinnosti touto Zmluvou zvlášť neupravené sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky.
	2. Zmluvu je možné meniť a dopĺňať iba písomnými dodatkami po dohode obidvoch zmluvných strán.
	3. Zmluva sa vyhotovuje v piatich (5) vyhotoveniach s platnosťou originálu, pričom Objednávateľ dostane tri (3) vyhotovenia a Zhotoviteľ dve (2) vyhotovenia.
	4. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v zmysle §47a zákona č. 40/1964 Zb. Občiansky zákonník v znení neskorších predpisov v spojení s §5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	5. Zmluvné strany vyhlasujú, že Zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
	6. Neoddeliteľnou súčasťou tejto Zmluvy sú nasledovné prílohy:

Príloha č.1 – Projektová dokumentácia (TZB projekt, s.r.o.)

Príloha č.2 – Cenová ponuka Zhotoviteľa

V Bratislave, dňa ........................... V Bratislave, dňa ...............................

za Objednávateľa: za Zhotoviteľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hlavné mesto SR Bratislava**

Ing. Tatiana Kratochvílová

 námestníčka primátora